## Educació oferix un increment d’hores en la jornada laboral del professorat expert de Formació Professional

*** La Conselleria ha proposat incrementar en una hora els professors experts que tenen entre una hora i sis de dedicació mentres que s’augmentaria en dos hores els qui es troben en la franja d’entre 7 i 18 hores de dedicació
* En el curs 25-26 este personal ha sigut contractat de manera indefinida davant dels contractes de 6 o 9 mesos que tenien fins al curs passat**

La Conselleria d’Educació, Cultura, Universitats i Ocupació ha oferit al professorat expert de Formació Professional un increment de les hores de la seua jornada laboral amb l’augment retributiu corresponent.

Així ho ha traslladat el director general de Personal Docent, Pablo Ortega, a representants d’experts d’FP i dels sindicats STEPV, CCOO i UGT, als qui citarà a una nova trobada la setmana que ve per a abordar la proposta.

En concret, des de la Conselleria s’ha proposat incrementar en una hora els professors experts que tenen entre una hora i sis de dedicació mentres que s’augmentaria en dos hores els qui es troben en la franja d’entre 7 i 18 hores de dedicació.

Durant este curs 25-26 el personal expert ha sigut contractat de manera indefinida, davant dels contractes de 6 o 9 mesos que tenien fins al curs passat.

Després de la publicació del Decret 97/2025, es garantix a este col·lectiu estabilitat, dret a la percepció de triennis i una indemnització en cas de despatxament.

Fecha: 06/11/2025